**Ministru kabineta noteikumu projekta**

**„Grozījumi Ministru kabineta 2011. gada 27. decembra noteikumos Nr. 1032 „Atkritumu poligonu ierīkošanas, atkritumu poligonu un izgāztuvju apsaimniekošanas, slēgšanas un rekultivācijas noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2011. gada 27. decembra noteikumos Nr. 1032 „Atkritumu poligonu ierīkošanas, atkritumu poligonu un izgāztuvju apsaimniekošanas, slēgšanas un rekultivācijas noteikumi”” (turpmāk – noteikumu projekts) sagatavots saistībā ar prasībām, kas noteiktas Ministru kabineta 2016. gada 29. marta noteikumos Nr. 192 „Noteikumi par izmaksām, kas saistītas ar atkritumu poligonu apsaimniekošanu pēc to slēgšanas” (turpmāk – MK noteikumi Nr. 192). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu Nr. 192 6. punkts noteic, ka sadzīves atkritumu poligona vai tā daļas slēgšanas un rekultivācijas izmaksas rēķina, par pamatu izmantojot aprēķina brīdī pēdējo divu valstī realizēto sadzīves atkritumu poligonu vai to daļu slēgšanas un rekultivācijas darbu izmaksas, un informācija par šīm izmaksām ir pieejama Valsts vides dienestā.Pašreiz spēkā esošais regulējums ir nepilnīgs, jo skaidri nenosaka, kā Valsts vides dienestā kļūst pieejama informācija par rekultivācijas izmaksām.Ar sagatavoto noteikumu projektu tiek skaidri noteikts pienākums sadzīves atkritumu poligonu operatoriem informāciju par rekultivācijas izmaksām iesniegt Valsts vides dienestā. Tādējādi šī informācija kļūst pieejama MK noteikumu Nr.192 6.punkta prasību izpildīšanai.Ir konstatēta nesakritība starp lietotajiem terminiem (sadzīves atkritumi un mājsaimniecības atkritumi) Atkritumu apsaimniekošanas likumā un Ministru kabineta 2011. gada 27. decembra noteikumos Nr. 1032 „Atkritumu poligonu ierīkošanas, atkritumu poligonu un izgāztuvju apsaimniekošanas, slēgšanas un rekultivācijas noteikumi” (turpmāk – MK noteikumi Nr.1032). Noteikumu projekta mērķis ir noteikt prasību sadzīves atkritumu poligona operatoram iesniegt Valsts vides dienestā informāciju par poligona vai tā daļas slēgšanas un rekultivācijas darbu izmaksām.Noteikumu projekts paredz prasību sadzīves atkritumu poligona operatoriem pēc atkritumu poligona vai tā daļas rekultivācijas darbu pabeigšanas iesniegt Valsts vides dienestā ne tikai MK noteikumu Nr.1032 47.punktā minēto gada pārskatu, bet arī informāciju par atkritumu poligona vai tā daļas rekultivācijas un slēgšanas darbu izmaksām.Šī informācija ir viens no nosacījumiem, lai Valsts vides dienests varētu pieņemt lēmumu par poligona vai tā daļas rekultivāciju.Lai rekultivācijas izmaksas būtu salīdzināmas starp dažādiem atkritumu poligoniem, tās ir nepieciešams rēķināt uz vienu apglabāto tonnu atkritumu atbilstoši MK noteikumu Nr. 192 prasībām. Tāpēc līdz ar kopējām izmaksām operatoriem ir nepieciešams norādīt arī rekultivētajā atkritumu poligonā vai tā daļā apglabāto atkritumu daudzumu. Izmaksu objektīvai novērtēšanai un salīdzināšanai tiek prasīts norādīt arī rekultivēto platību.Noteikumu projektā veikti tehniski labojumi, precizējot atsauces uz aktuālajiem Latvijas valsts standartiem ūdens paraugu ņemšanā.Atkritumu poligonu darbība arvien paplašinās, un tajos tiek veikta ne tikai atkritumu apglabāšana, bet arī citas atkritumu apsaimniekošanas darbības. Atkritumu poligonu darbību būtiski ietekmē gan paredzētās būves, gan izmantotās tehnoloģijas, piemēram, šķirošanas līnijas. Lai varētu plānot atkritumu apsaimniekošanas sistēmas attīstību valstī, jau pirms būvniecības uzsākšanas ir nepieciešams zināt tajos plānotās atkritumu apsaimniekošanas darbības un paredzēto infrastruktūru. Tāpēc paplašināts informācijas daudzums, kas jāsniedz, atkritumu poligona būvniecības tehniski ekonomiskajā pamatojumā.Precizējumi saistīti arī ar MK noteikumos Nr.1032 lietotās terminoloģijas vienādošanu un terminu vienādošanu ar Atkritumu apsaimniekošanas likumā lietoto. Termins „mājsaimniecības atkritumi” ir aizstāts ar terminu „sadzīves atkritumi”, līdz ar to ir svītrots noteikumu 2.12.apakšpunkts, jo sadzīves atkritumu definīcija ir sniegta jau Atkritumu apsaimniekošanas likumā.Gada pārskatos papildus prasīts norādīt arī atlikušo atkritumu poligona ietilpību. Šāda prasība ieviesta, lai valsts iestādēm būtu informācija par atkritumu poligona atlikušo darbības laiku.Precizētas prasības inerto atkritumu apglabāšanai, jo tie tiek apglabāti arī sadzīves atkritumu poligonu speciālās šim atkritumu veidam izveidotās atkritumu poligonu daļās – šūnās. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija (turpmāk – Ministrija), Valsts vides dienests |
| 4. | Cita informācija | Noteikumu projektā minētais standarts pagaidām nav iztulkots latviešu valodā. Ministrija 2016.gada 28.septembrī iesniedza šo standartu tulkošanai Valsts valodas centram. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Atkritumu poligonu operatori;Valsts vides dienests. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs pieaugs sadzīves atkritumu poligonu operatoriem. Turpmāk tiem būs jāiesniedz papildus informācija (rekultivācijas un slēgšanas darbu izmaksas, tās norādot pa izmaksu pozīcijām, kas noteiktas normatīvajos aktos par izmaksām, kas saistītas ar atkritumu poligonu apsaimniekošanu pēc to slēgšanas, kā arī slēgtā atkritumu poligona vai tā daļas rekultivētā platība un tajā apglabāto atkritumu daudzums tonnās) Valsts vides dienestā gan sniedzot, lai nodrošinātu uz reālo situāciju balstītu rekultivācijas izmaksu aprēķinu pārējiem sadzīves atkritumu poligoniem un to daļām. Arī ikgadējie pārskati būs jāpapildina ar informāciju par poligona atlikušo ietilpību. Tomēr tā kā šī informācija atkritumu poligonu operatoriem ir pieejama, administratīvā sloga pieaugums ir relatīvs. |
| 3. | Administratīvo izmaksu monetārs novērtējums | Informācijas sniegšana Valsts vides dienestam par sadzīves atkritumu poligonu rekultivācijas izmaksām nav ikgadējs pienākums, bet jāiesniedz tikai slēdzot poligonu vai tā daļu; aprēķina vajadzībām tiek pieņemts, ka šādu informāciju sniegs reizi četros gados.Visu informāciju ir iespējams iesniegt elektroniskā veidā, līdz ar to aprēķinā netiek iekļauti izdevumi par pasta sūtījumiem.Administratīvās izmaksas gadā sastāda 53,24 *euro*.4,84 x 4 x 11 x 0,25=53,24 *euro*, kur4,84 - vidējā stundas likme privātajā sektorā, *euro*4 – stundas, kas nepieciešamas informācijas sagatavošanai11 – sadzīves atkritumu poligoni0,25 – informācija tiek sniegta aptuveni reizi četros gados |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu ministrijas tīmekļa vietnē.Atsevišķas sanāksmes par noteikumu projektu netiek rīkotas. |
| 2. | Sabiedrības līdzdalība projekta izstrādē | Noteikumu projekts 2016. gada 14. jūlijā ievietots Ministrijas publiskā tīmekļa vietnē: [www.varam.gov.lv](http://www.varam.gov.lv) sabiedrības viedokļa iegūšanai. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts vides dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

  *Anotācijas III, IV un V sadaļa – projekts šīs jomas neskar.*

Vides aizsardzības un

 reģionālās attīstības ministrs K.Gerhards

Vīza:

 valsts sekretārs R.Muciņš

01.11.2016 11:05

1026

M.Šinke

67026490, madara.sinke@varam.gov.lv